text: "Sire rois," fait il, "je vous pri
   Que, quant g'iere partis de ci,
   Que de rien k'avenu vous soit
   Ne vous effréés, s'aurez droit ;
   Car n'i porriiez gaaingnier.
   Pour ce, vous en vueil je priier.
   Non soloie avoir Desieuez,
   Mais mes nons est ore muez.
   J'ai non Cléomadès li Liez ;
   En tel forme est mes nons changiez.
   Fiex sui Marcadigas le roi,
   Et ceste pucele lez moi
   Est fille au riche roi Carmant.
   PageV02P140
   À ce mot, à Dieu vous commant,
   Et trestoute la conpaignie."
   Jà avoit sa main adrecie
   Au front dou cheval. Lors torna
   La cheville, et si s'en ala
   Tout tantost, sans nul point d'arrest,
   Par desus une grant forest.
  